CELEX: 32010R0732
Language: hr
Date: 2010-08-11 00:00:00
Title: Uredba Komisije (EU) br. 732/2010 od 11. kolovoza 2010. o razvrstavanju određene robe u kombiniranu nomenklaturu

01/Sv. 003
            
            
               HR
            
            
               Službeni list Europske unije
            
            
               268
            
         32010R0732
   
               L 214/4
            
            
               SLUŽBENI LIST EUROPSKE UNIJE
            
            
               11.08.2010.
            
         
      UREDBA KOMISIJE (EU) br. 732/2010
   od 11. kolovoza 2010.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a s ciljem primjene tarifa i drugih mjera koje su u vezi s robnom razmjenom.
            
         
               (3)
            
            
               U skladu s navedenim općim pravilima, robu opisanu u stupcu 1 tablice iz Priloga trebalo bi razvrstati pod odgovarajuće oznake KN iz stupca 2, a na temelju razloga iz stupca 3 navedene tablice.
            
         
               (4)
            
            
               Primjereno je osigurati da se obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, mogu nastaviti navoditi tijekom razdoblja od tri mjeseca od strane korisnika, na temelju članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2).
            
         
               (5)
            
            
               Mjere predviđene ovom Uredbom u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba opisana u stupcu 1 tablice u Prilogu razvrstava se u kombiniranu nomenklaturu sukladno odgovarajućoj oznaci KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi tijekom razdoblja od tri mjeseca, u skladu s člankom 12. stavkom 6. Uredbe (EEZ) br. 2913/92.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. kolovoza 2010.
      
         
            Za Komisiju U ime Predsjednika
         
         Štefan FÜLE
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1
   
   PRILOG
   
               Naziv robe
            
            
               Razvrstavanje (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Proizvod u obliku čeličnog diska, izrezanog iz ravne toplo valjane ploče, promjera od oko 187 cm i debljine od oko 1,5 cm, s manjom izbušenom rupom i većom rupom ovalnog oblika.
               Nakon podnošenja slijedi daljnja obrada (glodanje i bušenje dodatnih rupa, ugradba čeličnog oboda te površinska obrada i premaz) prije početka uporabe.
               Namijenjen je za uporabu s drugim diskom sličnih svojstava debljine od oko 2,5 cm te služi za povezivanje jedne lopatice s drugom, čiji je ležaj u kućištu tzv. „vjetrene turbine” (motora na vjetar s ugrađenim generatorom).
               Vidjeti sliku (1).
            
            
               7326 90 98
            
            
               Razvrstavanje se utvrđuje odredbama Općih pravila 1. i 6. za tumačenje kombinirane nomenklature i tekstom oznaka KN 7326, 7326 90 i 7326 90 98.
               Razvrstavanje u tarifni broj 7308 kao dio konstrukcije ili u odsjek XVI. kao dio stroja nije moguće jer se, sukladno podnošenju, proizvod ne smatra „dijelom” budući da zahtijeva dodatnu obradu.
               Proizvod se stoga, u skladu s materijalom izrade, razvrstava pod oznaku KN 7326 90 98 kao ostali proizvodi od čelika.
            
         
      
   
      (1)  Slika je isključivo informativne naravi.